棲巖寺隋文帝馬腦盞歌
作者：盧綸
朝代：唐

paragraphs: 天宮寶器隋朝物，鏁在金函比金骨。
開函捧之光乃發，阿修羅王掌中月。
五雲如拳輕復濃，昔曾噀酒今藏龍。
規形環影相透徹，亂雪繁花千萬重。
可憐貞質無今名，可嘆隋陵一抔土。
宮中豔女滿宮春，得親此寶能幾人。
一留寒殿殿將壞，唯有幽光通隙塵。
山中老僧眉似雪，忍死相傳保扃鐍。